วันนี้ไปพรีเซนต์งานระหว่างทางกลับไปออฟฟิศเลยแวะหาหามื้อเที่ยงทานก่อน ก็เลยไปกินที่นี่ค่ะเพราะเห็นว่าแม้เวลาจะเที่ยงแต่โต๊ะยังพอจะมีที่ว่างอยู่

เราสั่งชุดปลาซาบะย่างซีอิ๊วกระทะร้อน ส่วนเครื่องดื่มพนักงานบอกว่าช่วงนี้มีเครื่องดื่มรับซัมเมอร์หรือฤดูร้อนทั้งหมดห้าตัว เลยลองสั่งลิ้นจี่ซากุระมาดื่มดูค่ะ

ตัวเครื่องดื่มกินลิ้นจี่ค่อนข้างชัดนะคะ แต่น่าจะเป็นลิ้นจี่สังเคราะห์ ส่วนความเป็นซากุระไม่ค่อยชัดเท่าไหร่ค่ะนอกจากสีออกชมพูเรื่อเรื่อแค่นั้นเอง

ส่วนชุดปลาซาบะย่างซีอิ๊วให้ตัวซีอิ๊วหวานมาน้อยไปหน่อยค่ะ เราเลยขอเพิ่มมาถ้วยหนึ่ง พนักงานก็ให้นะคะ ปลาตัวใหญ่ดีอร่อยตามมาตรฐานทั่วไปค่ะ กิมจิที่นี่ก็ยังอร่อยเหมือนเดิมแต่ก็ยังให้มาน้อยเกินไปเหมือนเดิมเช่นเดียวกัน

ร้านนี้รับบัตรเครดิตโดยไม่มีขั้นต่ำค่ะ เวลาจ่ายเงินต้องเอาตัวใบเสร็จที่พนักงานสอดไว้ให้ใต้โต๊ะไปจ่ายที่เคาน์เตอร์ตรงใกล้ใกล้ประตูทางออกค่ะ